Sigrið Sivertsen sendi fyrrakvøldið eitt skriv til miðlar og myndugleikar, ið var ein innilig bøn um at fáa veitt undantaksloyvi í verkfallinum hjá pedagunum. Orsøkin er, at Sigrið er mamma at einari dóttir, Sóley, ið er fjølbrekað. Hon býr heima, og hevur tørv á hjálp til alt, allar tímar í samdøgrinum. Í skrivinum greiðir Sigrið frá, hvussu ómetaliga tungt tað var hjá familjuni at skula vera um hana allatíð, uttan nakra hjálp. Tað gekk bæði út yvir arbeiðið, inntøkuna og orkuna hjá familjuni. Umbønin hjá Sigrið bleiv í dag svarað. Sóley fær rætt til ta hjálpina hon hevur tørv á. Ein tænastumannasett kvinna kemur at vera um Sóley 30 tímar um vikuna, meðan verkfallið enn stendur á.